CAMARA DE

COMPTOS

DE NAVARRA

NAFARROAKO

KONTUEN

GANBERA

Nafarroako Arartekoa,

2016

2017ko ekaina

Aurkibidea

 orrialdea

[I. Sarrera 3](#_Toc488910786)

[II. Nafarroako Arartekoaren 2016ko ekitaldiko urteko kontuei buruzko iritzia 6](#_Toc488910787)

[II.1. Auditoria finantzarioko iritzia 7](#_Toc488910788)

[II.2. Legezkotasuna betetzeari buruzko iritzia 7](#_Toc488910789)

[ERANSKINAK 8](#_Toc488910790)

[I. eranskina. Finantzen egoera-orriak 9](#_Toc488910791)

 I. Sarrera

Nafarroako Arartekoa Nafarroako Parlamentuaren goi mandataria da, Konstituzioak eta Nafarroako Foru Eraentza Berrezarri eta Hobetzeari buruzko Lege Organikoak babestutako eskubide eta askatasunak defenditzeko eta hobeki babesteko. Haren eginkizun nagusia da herritarrak babestea administrazio publikoaren balizko abusu eta zabarkerien aurrean.

Urriaren 27ko 7/2010 Lege Organikoak, Nafarroako Foru Eraentza Berrezarri eta Hobetzeari buruzko 13/1982 Lege Organikoa Erreformatzekoak, 18 ter artikuluan estatutu-mailako kategoriara jasotzen du Nafarroako Arartekoa.

Nafarroako Parlamentuak hautatzen eta izendatzen du Nafarroako Arartekoa, eta urtero haren aurrean erantzuten du egindakoarengatik. Egun kargu hori betetzen duen pertsona 2007ko martxoaren 22an izendatua izan zen, sei urterako, eta jardunean jarraitzen du.

Eginkizun dituenak gauzatzeko behar dituen aholkulariak eta konfiantzazko langileak askatasunez izendatzen eta kentzen ditu kargutik.

Kontuen Ganberak, abenduaren 20ko 19/1984 Foru Legeari eta 2017rako jarduketa-programari jarraituz, Nafarroako Arartekoaren 2016ko ekitaldiko urteko kontuak fiskalizatu ditu. Honako hauek osatuta daude kontu horiek: aurrekontuko likidazioaren egoera-orria, balantzea, emaitza ekonomiko eta ondarezkoen kontua, ondare garbiaren aldaketaren egoera-orria, eskudiruaren fluxuaren egoera-orria eta data horretan amaitutako ekitaldiari dagokion oroitidazki ekonomikoa.

Urteko kontuen finantza-auditoriarekin batera, legezkotasuna betetzeari buruzko fiskalizazioaren plangintza egin eta bete dugu, honako honi buruzko iritzi bat eman ahal izateko: ea Nafarroako Arartekoak ekitaldian zehar egindako jarduerak eta aurrekontu- eta finantza-eragiketak eta 2016ko ekitaldiko urteko kontuetan jasotako informazioa bat ote datozen, alderdi esanguratsu guztietan, funts publikoen kudeaketari aplikatzekoak zaizkion arauekin.

Honako hauek osatzen dute, funtsean, Nafarroako Arartekoaren Erakundeari 2016an aplikatzekoa zaion arau-esparrua:

* Nafarroako Foru Komunitateko Arartekoari buruzko uztailaren 3ko 4/2000 Foru Legea, martxoaren 7ko 3/2005 Foru Legeak eta otsailaren 21eko 3/2008 Foru Legeak aldatua.
* Nafarroako Foru Komunitateko Arartekoaren Antolaketari eta Funtzionamenduari buruzko Erregelamendua, Nafarroako Parlamentuko Mahaiaren 2005eko azaroaren 21eko Erabakiaz onetsia.
* Kontabilitate Publikoaren Plan Orokorra, apirilaren 13ko EHA/1037/2010 Aginduaren bidez onetsia.

Nafarroako Arartekoa kontabilitaterako, kontu-hartzailetzarako, gastuak baimentzeko, kontrataziorako eta ondasun eta eskubideak eskuratzeko Nafarroako Parlamentuak daukan araubide beraren mendean egonen da.

Nafarroako Arartekoaren aurrekontu-proiektua Nafarroako aurrekontu orokorretan sartzen da, eta haren kontuak Nafarroako kontu orokorren parte dira.

2010ean Kontabilitate Publikoko Plan Orokorra onetsi ondoren, Nafarroako Arartekoak kontabilitate plan horren arabera aurkeztu zituen bere kontuak 2016. urtean.

2016ko ekitaldiko datu nabarmen gisa, honakoak aipa daitezke:

* Aitortutako betebeharrek 667.400 euro egin dute, eta betetze-maila % 88koa izan da. 2015ean, betebehar horiek 635.387 eurokoak izan ziren.
* Gastua, kapituluen arabera, honela banatzen da: langile-gastuari % 72 dagokio (2015ean, ehuneko 68 izan zen), eta ondasun arrunt eta zerbitzuei, berriz, ehuneko 22 (2015ean, ehuneko 23 izan zen).
* Aitortutako diru-sarrerek 756.515 euro egin dute, eta betetze-maila % 100ekoa izan da (2015ean, ehuneko 92koa izan zen). Jasotako diru-sarrera horietatik gehienak Nafarroako Gobernuaren transferentzietatik heldu dira. Zehazki, Nafarroako Gobernuarengandik jasotako transferentziek 755.300 euro egiten dute; horietatik, 739.100 funtzionamendu-gastuak finantzatzera bideratutako transferentzia arruntak dira, eta 16.200 euro, berriz, inbertsio-gastuetara bideratutako transferentziak.
* Nafarroako Arartekoaren Erakundearen gastuak jaitsi egin dira azken urteotan; halatan, 2009an 1.032.260 eurokoak izatetik 2016an 667.400 eurokoak izatera igaro dira; alegia, ehuneko 35 jaitsi dira. Plantilla 2010ean 12 lanpostukoa izatetik 2016an 8koa izatera igaro da; horietatik, abenduaren 31n, 7 lanpostu zeuden beteta; hau da, ehuneko 33 murriztu da.
* 89.115 euro itzuliko zaizkio Foru Ogasunari, 2016ko ekitaldiko gerakina baitira.
* Hurrengo taulan ikus daiteke zein zen Nafarroako Arartekoaren bulegoko 2016rako plantilla organikoa eta abenduaren 31ko langileen zerrenda:

|  |  |  |
| --- | --- | --- |
| Langile mota | Plantilla | Langileak, abenduaren 31n |
| Behin-behinekoak | 5 | 4 |
| Funtzionarioak | 3 | 2 |
| Administrazio-kontratupekoak | - | 1 |
| Guztira  | 8 | 7 |

* Nafarroako Arartekoaren urteko txostenaren arabera, honako hauek dira 2016an zehar kudeatutako kexei buruzko datuak:

a) 830 kexa aurkeztu ziren guztira.

b) 989 kexa-espediente kudeatu ziren guztira.

2016ko abenduaren 31n, 789 kexa-espediente zeuden ebatzita, hau da, kudeatutako guztien ehuneko 79,8; horrenbestez, data horretan ebazteko zeuden kexa-espedienteak 200 ziren.

Txostenak bi atal ditu, sarrera hau barne. Bigarrenak gure iritzi finantzarioa eta legezkotasunaren betetzeari buruzkoa azaltzen du, Nafarroako Arartekoaren 2016ko ekitaldiko urteko kontuei dagokienez. Txostenari eranskin bat gehitu diogu, urteko kontuen laburpen batekin.

Azterketa lana 2017ko maiatzean egin dute auditoriako teknikari batek eta auditore batek osatutako lantalde batek, eta Kontuen Ganberako zerbitzu juridiko, informatiko eta administratiboen lankidetza ere izan dute.

Jarduketa honen emaitzak Nafarroako Arartekoari azaldu zitzaizkion, kasua bazen egokitzat jotzen zituen alegazioak aurkezteko, Nafarroako Kontuen Ganberari buruzko 19/1984 Foru Legeko 11.2 artikuluan aurreikusitakoari jarraituz. Epea iraganda, txostenari ez zaio alegaziorik aurkeztu.

Eskerrak eman nahi dizkiegu Nafarroako Arartekoaren Erakundeko langileei, lan hau egiteko eman diguten lankidetzarengatik.

II. Nafarroako Arartekoaren 2016ko ekitaldiko urteko kontuei buruzko iritzia

Nafarroako Arartekoaren 2016ko ekitaldiko urteko kontuak fiskalizatu ditugu. Haren kontabilitatearen egoera-orriak laburbilduta jaso ditugu txosten honen eranskinean.

Nafarroako Arartekoaren erantzukizuna

Nafarroako Arartekoa da urteko kontuak egiteko ardura duena. Urteko kontu horiek, Nafarroako Arartekoaren kontu-hartzaileak aurrez egindakoak, aurkeztu eginen ditu eta gero Nafarroako Parlamentuari igorriko dizkio, halako moduz non irudi zehatza azalduko baitute Nafarroako Arartekoaren ondareari, finantza-egoerari, emaitzei eta aurrekontu-betetzeari buruz, aplikatzekoa den finantza-informazio publikoko eta barne kontroleko arau-esparruari jarraituz, horren bidez prestatu eta aurkeztu ahal izateko iruzur edo akatsen ondoriozko oker materialik ez duten urteko kontu batzuk.

Urteko kontuak egiteko eta aurkezteko erantzukizunaz gainera, bermatu beharko du urteko kontuetan islatutako jarduerak, aurrekontu- nahiz finantza-eragiketak eta informazioa bat datozela aplikatzekoa den araudiarekin, eta xede horretarako beharrezkoak diren barne kontroleko sistemak ezarri beharko ditu.

Nafarroako Kontuen Ganberaren erantzukizuna

Gure erantzukizuna da iritzi bat adieraztea urteko kontuei buruz eta gure fiskalizazioan oinarrituta egin diren eragiketen legezkotasunari buruz.

Horretarako, hura egin dugu Kanpo Kontroleko Erakunde publikoen fiskalizaziorako oinarrizko printzipioen arabera. Printzipio horiek exijitzen dute etikaren arloko eskakizunak bete ditzagula, bai eta lanaren plangintza eta exekuzioa egin dezagula ere, honako helburuarekin: urteko kontuetan arrazoizko segurtasun bat lortzea eta haietan akats materialik ez egotea; eta finantzen egoera-orrietan islatutako jarduketak, finantza-eragiketak eta informazioa, alderdi adierazgarri guztietan, arau indardunen araberakoak izatea.

Fiskalizazio honek eskatzen du prozedura batzuk aplika ditzagula auditoria-ebidentzia bat lortzeko urteko kontuetan adierazitako zenbatekoei eta informazioari buruz, bai eta araudian ezarritako alderdi garrantzitsuak fiskalizatutako ekitaldian zehar betetzeari buruz ere. Hautatutako prozedurak auditorearen irizpidearen araberakoak dira, horren barne dela kontu orokorren akats materialei buruzko arriskuen balorazioa, akats hori iruzurraren nahiz akatsaren ondoriozkoa denean eta legezkotasunaren ez-betetze aipagarrien ondoriozkoa denean ere. Arriskuari buruzko balorazio horiek egiterakoan, auditoreak barne kontrola hartzen du kontuan —entitateak urteko kontuak egin ditzan eta legezkotasuna betetzen dela bermatzeko garrantzitsua baita— inguruabarren araberako auditoria prozedura egokiak diseinatze aldera, eta ez entitatearen barne kontrolaren eraginkortasunari buruzko iritzia emateko xedez. Azterketa honek barne biltzen du, era berean, aplikatutako kontabilitate-politiken egokitasuna eta zuzendaritzak egindako kontabilitate-estimazioen arrazoizkotasuna, bai eta urteko kontuen aurkezpena ere, oro har.

Gure ustez, lortu dugun auditoria-ebidentziak behar adinako oinarria eta oinarri egokia jasotzen du gure iritzia funtsatzeko.

II.1. Auditoria finantzarioko iritzia

Gure iritziz, urteko kontuek, alderdi aipagarri guztietan, irudi zehatza erakusten dute, Nafarroako Arartekoaren ondareari eta finantza-egoerari dagokienez 2016ko abenduaren 31n, bai eta data horretan amaitutako ekitaldiko emaitza ekonomiko eta aurrekontukoei dagokienez ere, betiere aplikatzekoa den informazio finantzario publikoari buruzko arau-esparruari eta, bereziki, bertan jasotako kontabilitateko eta aurrekontuen inguruko printzipio eta irizpideei jarraituz.

II.2. Legezkotasuna betetzeari buruzko iritzia

Gure iritziz, Nafarroako Arartekoaren 2016ko ekitaldiari buruzko urteko kontuetan jasotako jarduketak, aurrekontu- eta finantza-eragiketak eta informazioa bat datoz, alderdi adierazgarri guztietan, funts publikoen kudeaketari aplikatzekoak zaizkion arauekin.

Txosten hau eman da araudi indardunak ezarritako izapideak bete ondoren, Jesús Muruzabal Lerga auditore jaunak proposatuta, bera izan baita lan honen arduraduna.

Iruñean, 2017ko ekainaren 20an

Lehendakaria, Asunción Olaechea Estanga

ERANSKINAK

I. eranskina. Finantzen egoera-orriak

1. 2016ko diru-sarreren aurrekontuaren betetzea, partidaz partida

Diru-sarrerak kapituluz kapitulu

|  |  |  |  |  |  |  |  |
| --- | --- | --- | --- | --- | --- | --- | --- |
| Kapitulua | Hasierako aurreikuspenak | Aldaketak | Hasierako aurreikuspenak | Aitortutako eskubideak | Betetzearen ehunekoa | Kobrantzak | Kobrantzen ehunekoa |
| 3. Tasak eta bestelako diru-sarrerak | 100 | 0 | 100 | 142 | 142 | 142 | 100 |
| 4. Transferentzia arruntak | 739.100 | 0 | 739.100 | 739.100 | 100 | 739.100 | 100 |
| 5. Ondare bidezko diru-sarrerak | 211 | 0 | 211 | 178 | 84 | 178 | 100 |
| 7. Kapital-transferentziak | 16.200 | 0 | 16.200 | 16.200 | 100 | 16.200 | 100 |
| 8. Finantza-aktiboak | 0 | 0 | 0 | 896 |  | 896 | 100 |
| 9. Finantza-pasiboak | 100 | 0 | 100 | 0 | 0 | 0 |  |
| Guztira  | 755.711 | 0 | 755.711 | 756.515 | 100 | 756.515 | 100 |

Gastuak, kapituluz kapitulu

|  |  |  |  |  |  |  |  |
| --- | --- | --- | --- | --- | --- | --- | --- |
| Kapitulua | Hasierakoaurreikuspenak | Aldaketak | Behin betiko aurreikuspenak | Aitortutakobetebeharrak | Betetzearen ehunekoa | Ordainketak | Ordainketen ehunekoa |
| 1. Langile-gastuak | 514.111 | 0 | 514.111 | 479.444 | 93 | 479.444 | 100 |
| 2. Ondasun arruntetako eta zerbitzuetako gastuak | 191.200 | 0 | 191.200 | 148.407 | 78 | 144.788 | 98 |
| 4. Transferentzia arruntak | 34.100 | 0 | 34.100 | 32.141 | 94 | 31.229 | 97 |
| 6. Inbertsio errealak | 16.000 | -2.872 | 13.128 | 4.336 | 33 | 4.336 | 100 |
| 7. Kapital-transferentziak | 0 | 0 | 0 | 0 |  | 0 |  |
| 8. Finantza-aktiboak | 200 | 2.872 | 3.072 | 3.072 | 100 | 3.072 | 100 |
| 9. Finantza-pasiboak | 100 | 0 | 100 | 0 | 0 | 0 |  |
| Guztira | 755.711 | 0 | 755.711 | 667.400 | 88 | 662.868 | 99 |

|  |  |
| --- | --- |
| Diru-sarrerak, guztira | 756.515 |
| Gastuak, guztira  | -667.400 |
| Aurrekontuko superabita  |  89.115 |
| Foru Ogasunari itzuli beharrekoa, guztira | 89.115 |

2. 2016ko aurrekontu-emaitza

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  | **2016** |  |  |  | **2015** |  |  |
| Kontzeptuak | Aitortutako eskubide garbiak | Aitortutako betebehar garbiak | Doikuntzak | Aurrekontu-emaitza | Aitortutako eskubide garbiak | Aitortutako betebehar garbiak | Doikuntzak | Aurrekontu-emaitza |
| a. Eragiketa arruntak | 739.419 | 659.992 |  | 79.427 | 728.380 | 613.951 |  | 114.429 |
| b. Kapital-eragiketak | 16.200 | 4.336 |  | 11.864 | 32.200 | 21.437 |  | 10.763 |
| c. Merkataritza-eragiketak | 0 | 0 |  | 0 | 0 | 0 |  | 0 |
| 1. Eragiketa ez-finantzarioak, guztira (a+b+c) | 755.619 | 664.328 |  | 91.291 | 760.580 | 635.388 |  | 125.192 |
| d. Finantza-aktiboak | 896 | 3.072 |  | -2.176 | 0 | 0 |  | 0 |
| e. Finantza-pasiboak | 0 | 0 |  | 0 | 0 | 0 |  | 0 |
| 2. Finantza-eragiketak, guztira (d+e) | 896 | 3.072 |  | -2.176 | 0 | 0 |  | 0 |
| I. Ekitaldiko aurrekontuaren emaitza (I=1+2) | 756.515 | 667.400 |  | 89.115 | 760.580 | 635.388 |  | 125.192 |
| Doikuntzak |  |  |  |  |  |  |  |  |
| 3. Atxiki gabeko diruzaintza-gerakinez finantzatuta gastatutako kredituak | 0 |  |  |  | 0 |  |
| 4. Ekitaldiko finantzaketa desbideratze negatiboak | 0 |  |  |  | 0 |  |
| 5. Ekitaldiko finantzaketa desbideratze positiboak | 0 |  |  |  | 0 |  |
| II. Doikuntzak, guztira (II=3+4+5) | 0 |  |  |  | 0 |  |
| Aurrekontu-emaitza doitua (I+II) |  | 89.115 |  |  |  | 125.192 |

3. Diruzaintza-gerakina 2016kko abenduaren 31n

|  |  |  |
| --- | --- | --- |
| Osagaiak | 2016ko ekitaldia | 2015eko ekitaldia |
| 1. (+) Funts likidoak |  | 126.688 |  | 159.617 |
| 2. (+) Kobratzeko dauden eskubideak |  | 0 |  | 0 |
| (+) Ekitaldiko aurrekontutik | 0 |  | 0 |  |
| (+) Aurrekontu itxietatik | 0 |  | 0 |  |
| (+) Aurrekontukoak ez diren eragiketetatik | 0 |  | 0 |  |
| (+) Merkataritzako eragiketetatik | 0 |  | 0 |  |
| 3. (-) Ordaintzeko dauden betebeharrak |  | 126.688 |  | 159.617 |
| (+) Ekitaldiko aurrekontutik | 4.532 |  | 3.158 |  |
| (+) Aurrekontu itxietatik | 0 |  | 0 |  |
| (+) Aurrekontukoak ez diren eragiketetatik | 122.157 |  | 156.459 |  |
| (+) Merkataritzako eragiketetatik | 0 |  | 0 |  |
| 4. (+) Aplikatzeko dauden partidak |  | 0 |  | 0 |
| (+) Eginiko kobrantzak, behin betikoz aplikatu gabeak | 0 |  | 0 |  |
| (+) Eginiko ordainketak, behin betikoz aplikatu gabeak | 0 |  | 0 |  |
| I. Diruzaintza-gerakina, guztira (1+2-3+4) |  | 0 |  | 0 |
| II. Gehiegizko finantzaketa atxikia |  | 0 |  | 0 |
| III. Kobratzen zailak diren saldoak |  | 0 |  | 0 |
| IV. Atxiki gabeko diruzaintza-gerakina= (I-II-III) |  | 0 |  | 0 |

4. 2016ko abenduaren 31ko egoera-balantzea

|  |  |  |  |  |  |
| --- | --- | --- | --- | --- | --- |
| Aktiboa | 2016 | 2015 | Ondare garbia eta pasiboa | 2016 | 2015 |
| **A) Aktibo ez-korrontea** | **253.904** | **324.530** | **A) Ondare garbia** | **256.080** | **324.530** |
| **I. Ibilgetu ukiezina** | **28.303** | **52.559** | **I. Ekarritako ondarea** | 0 | 0 |
| 3. Aplikazio informatikoak | 28.303 | 52.559 | **II. Sortutako ondarea** | 256.080 | 324.530 |
| **II. Ibilgetu materiala** | **225.601** | **271.971** | 1. Aurreko ekitaldietako emaitzak | 256.080 | 324.530 |
| 2. Eraikinak | 116.007 | 119.667 | Ondarea | 261.542 | 329.992 |
| 4. Ondare historikoko ondasunak | 41.509 | 41.509 | Lagatako ondarea | -5.462 | -5.462 |
| 5. Bestelako ibilgetu materiala | 68.086 | 110.795 |  |  |  |
| Makineria, instalazioak eta tresneria | 34.151 | 68.502 |  |  |  |
| Altzariak eta tresnak | 4.667 | 7.266 |  |  |  |
| Informazio-prozesuetako ekipoak | 5.926 | 12.854 |  |  |  |
| Bestelako ibilgetu materiala | 23.343 | 22.173 |  |  |  |
| **B) Aktibo arrunta** | **128.864** | **159.617** | **C) Pasibo korrontea** | **126.688** | **159.617** |
| **III. Zordunak eta kobratzeko dauden beste kontu batzuk** | **0** | **0** | **IV. Hartzekodunak eta ordaintzeko dauden beste kontu batzuk** | 126.688 | 159.617 |
| 2. Kobratzeko dauden beste kontu batzuk | 0 | 0 | 1. Kudeaketa-eragiketengatiko hartzekodunak | 4.532 | 3.158 |
| 3. Administrazio publikoak | 0 | 0 | 3. Administrazio publikoak | 122.157 | 156.459 |
| **V. Epe laburreko finantza-inbertsioak** | **2.176** | **0** | Ogasun Publikoa hartzekodun PFEZaren hartzekoduna | 22.216 | 21.804 |
| 2. Kredituak eta zorra adierazten duten beste balio batzuk | 2.176 | 0 | Ogasun Publikoa hartzekodun Eskubide pasiboen hartzekoduna | 2.098 | 2.131 |
| **VII. Eskudirua eta bestelako aktibo likido baliokideak** | **126.688** | **159.617** | Ogasun Publikoa hartzekodun Kreditu-itzulketa dela eta | 89.115 | 125.192 |
| 2. Diruzaintza | 126.688 | 159.617 | Gizarte Segurantza hartzekodun | 8.728 | 7.332 |
| Kutxa | 502 |  382 |  |  |  |
| Bankuak eta kreditu-erakundeak | 126.187 |  159.235 |  |  |  |
| **Aktiboa, guztira** | **382.769** | **484.147** | **Ondare garbia eta pasiboa, guztira** | **382.769** | **484.147** |

5. 2016ko ekonomia- eta ondare-emaitzaren kontua

|  |  |  |
| --- | --- | --- |
|  | 2016 | 2015 |
| 2. Jasotako transferentziak eta diru-laguntzak | 755.300 | 758.726 |
| a) Ekitaldikoak | 755.300 | 758.726 |
| a.2) Transferentziak | 755.300 | 758.726 |
| Nafarroako Gobernuaren kapital-transferentziak | 16.200 | 32.200 |
| Nafarroako Gobernuaren transferentzia arruntak | 739.100 | 726.526 |
| 7. Kudeaketa arrunteko beste diru-sarrera batzuk | 0 | 0 |
| A) Kudeaketa arrunteko diru-sarrerak, guztira (1+2+3+4+5+6+7) | 755.300 | 758.726 |
| 8. Langile-gastuak  | -479.444 | -434.815 |
| a) Soldatak, lansariak eta antzekoak | -395.373 | -361.235 |
| Arartekoaren soldatak eta lansariak | -67.481 | -66.861 |
| Aldi baterako langileen soldatak eta lansariak | -225.441 | -193.593 |
| Funtzionarioen soldatak eta lansariak | -73.991 | -72.299 |
| Kontratupeko langileen soldatak eta lansariak | -28.460 | -28.482 |
| b) Gizarte-zamak | -84.070 | -73.580 |
| Enpresaren kargura dagoen Gizarte Segurantza | -84.070 | -73.580 |
| 9. Egindako transferentziak eta emandako diru-laguntzak | -32.141 | -31.577 |
| 11. Kudeaketa arrunteko beste gastu batzuk | -148.407 | -147.557 |
| a) Hornidurak eta kanpoko zerbitzuak | -148.407 | -147.557 |
| 12. Ibilgetuaren amortizazioa | -67.618 | -68.302 |
| B). Kudeaketa arrunteko gastuak, guztira (8+9+10+11+12) | -727.610 | -682.252 |
| **I. Kudeaketa arruntaren emaitza (aurrezkia edo desaurrezkia) (A+B)** | **27.690** | **76.473** |
| 13. Ibilgetu ez-finantzarioaren eta salgai dauden aktiboen eta balio-galera besterentzearen emaitzak | -7.344 | -137 |
| a) Balio-galera | 0 | 0 |
| b). Bajak eta besterentzeak | -7.344 | -137 |
| 14. Arruntak ez diren beste partida batzuk | 142 | 1.658 |
| a) Diru-sarrerak | 142 | 1.658 |
| **II. ERAGIKETA EZ-FINANTZARIOEN EMAITZA (I+13+14)** | **20.488** | **77.994** |
| 15. Diru-sarrera finantzarioak | 178 | 196 |
| b). Balio negoziagarri batzuen eta aktibo ibilgetuko kredituenak | 178 | 196 |
| b.2) Bestelakoak | 178 | 196 |
| **III. ERAGIKETA FINANTZARIOEN EMAITZA (15+16+17+18+19+20)** | **178** | **196** |
| **IV. EKITALDIKO EMAITZA GARBIA (AURREZKIA EDO DESAURREZKIA) (II+III)** | **20.665** | **78.190** |